**Youngblood Brass Band bringer brandfarlig riot-brass til VEGA**

*Riot brass-ikonerne i Youngblood Brass Band fyrer op for deres fusion af riot, hiphop og jazz, når de giver koncert i Lille VEGA 4. august.*

Det ti mand høje New Orleans-baserede hiphop-hornorkester Youngblood Brass Band er kendte som grundlæggerne af genren riot brass, og har brudt grænser for, hvordan man fortolker genrer som riot, hiphop og jazz i mere end de femten år, medlemmerne har været sammen, og nu har de et nyt album i støbeskeen.

**Brandfarlig live-energi**

På ensemblets seneste udgivelse *Pax Volumi* (2013), der var den første i mere end fem år, formår bandet at indkapsle den medrivende lyd og live-energi, som de er verdenskendte for. Gaffa anmeldte riot-brass ikonernes koncert på Loppen i København, hvor de kvitterede med fem ud af seks stjerner og ordene: ”*De har drive. De har groove. Og deres musik er af den smittefarlige slags. Der er ingen tvivl om, at man vil nynne og danse til deres numre for sig selv i ugerne efter mødet med verdens førende hiphop-hornorkester*.”

**Hyppige gæster i Danmark**

Youngblood Brass Band har skabt sig en solid fanbase i hele verden, og i særdeleshed også i Danmark. Amerikanerne har spillet adskillige koncerter i landet, både på spillesteder som Loppen og Pumpehuset, til Distortion og på Roskilde Festival, hvor de leverede en efterhånden legendarisk koncert, hvor de sammen med publikum dannede en lang slange gennem festivalpladsen.

**Fakta om koncerten**:

Youngblood Brass Band (US)

Tirsdag den 4. august kl. 21.00

Lille VEGA, Enghavevej 40, 1674 København V

Pris: 135 kr. + gebyr

[Køb billet og læs mere og koncerten med Youngblood Brass Band.](http://vega.dk/arrangementer/youngblood-brass-band-18386.html)

For yderligere oplysninger kontakt venligst

Marie Louise Fuglsang-Damgaard

mf@vega.dk / 33260953